हमारा भोजन, हमारा स्वास्थ्य, हमारी आजीविका सभी कुछ जैव विविधता पर निर्भर करता है। झीलों और नदियों के आस-पास ही हमारी सभ्यताएं विकसित हुई हैं। खेती से मिलने वाले खाद्य संसाधन, मछली, चिकित्सीय जड़ी-बूटियों की विविधता, पानी पर आधारित उद्योग या पर्यटन संबंधी सभी काम पानी के किनारे ही विकसित हुए हैं। प्रकृति और मानव का अटूट नाता है। प्रकृति ही जल संसाधनों के शुद्धिकरण का काम करती है, जिससे हमें बेहतर मात्रा में साफ पानी प्राप्त होता है।